**Мақаланың тақырыбы:**

«Ыбырай Алтынсарин: жалпыұлттық педагогиканың қалыптастыру тенденциялары»

 Автордың аты-жөні: Нуртазина Аида Талгатовна,

 Петропавл қаласы, «Қожаберген жырау атындағы №6 орта мектеп» КММ

 Бастауыш сынып мұғалімі, педагог - сарапшы

 nurtazina\_aida@bk.ru 87753765379

«Қожаберген жырау атындағы №6 орта мектебі» КММ

Бастауыш сынып мұғалімі

Нуртазина Аида Талгатовнаның

«Ыбырай Алтынсарин: жалпыұлттық педагогиканың қалыптастыру тенденциялары»

атты мақаласына

**Аннотатция**

Өзектілігі: Ыбырай Алтынсарин дәуіріндегі үздіксіз білім берудің маңызды мәселелері ХХІ ғасырда өзіндік құндылыққа ие. Ұрпақтан – ұрпаққа тарихи құндылықтар мен жәдігерлерді сақтау, жеткізу.

Мақсаты: Қоғам дамуымен үнемі өзгеріп отыратын үздіксіз білім берудің мәселелерін Ыбырай Алтынсарин ғасырындағы құндылықтармен біріктіру.

Түйінді сөздер: Ыбырай Алтынсарин, білім беру, үздіксіз білім беру, Ыбырай Алтынсарин еңбектері, құндылық.

**Аннотатция**

Актуальность: важнейшие проблемы непрерывного образования в эпоху Ибрая Алтынсарина имеют свою ценность в ХХІ веке. Сохранение, передача исторических ценностей и реликвий из поколения в поколение.

Цель: интеграция проблем непрерывного образования, постоянно меняющихся с развитием общества.

Ключевые слова: Ибрай Алтынсарин, образование, непрерывное образование, труды Ибрая Алтынсарина, ценность.

**Abstract**

Relevance: the most important problems of continuing education in the era of Ibrai Altynsarin have their value in the XXI century. Preservation, transfer of historical values and relics from generation to generation.

Objective: to integrate the problems of continuing education, which are constantly changing with the development of society.

Keywords: Ibrai Altynsarin, education, continuing education, works of Ibrai Altynsarin, value.

**«Ыбырай Алтынсарин: жалпыұлттық педагогиканың қалыптастыру тенденциялары»**

 Қазіргі жаһандық жағдайда еліміздің білім беру жүйесін әлемдік талаптарға сай қайта жаңғыртудың басты мақсаты – заманауи сұранысқа шыдап бере алатын болашақ ұрпақты тәрбиелеу. Өзінің ұлттық болымысын, тарихи құндылықтар мен қазақи жәдігерлерін сақтай отырып ұрпақтар сабақтастығында ұрпақтан ұрпаққа жеткізу әрбір өркениетті мемлекеттің өзекті мәселесі екендігі сөзсіз. Өйткені, қоғам дамуымен бірге үнемі өзгерісте болып, үздіксіз жетілдіріліп отыратын жүйе – білім беру жүйесі.

Мемлекет басшысы Қ.К. Тоқаевтың «Тəуелсіздік бəрінен қымбат» тақырыбындағы тарихи маңызы бар мақаласында жаһандану кезеңінде əр адам өзін үздіксіз жетілдіріп, жаңа кəсіптерді игеріп, үнемі заман ағымына бейімделу арқылы ғана бəсекелік қабілетін арттырып, сондай-ақ білім мен технология, жоғары еңбек өнімділігі ел дамуының басты қозғаушы күші болуға тиіс бағыттарды анықтап берді. Халқымызды біріктіретін ұлттық құндылықтарды барынша дəріптеп, ой-санаға берік орнықтыруымыз ата-бабаларымыздың сан ғасырлық мұрасының қазіргі заманауи цифрлық өркениет жағдайында сұранысқа ие болуын қамтамасыз ету жəне төл тарихын білетін, бағалайтын, мақтан ететін халықтың болашағы зор екендігін нақты тұжырымдады.

Ы.Алтынсарин өзінің төл туындыларында тәрбиелік, нақыл – насихаттық мәніне ерекше көңіл аударып отырды. Сол арқылы жас буынды адамгершілік пен ізгілікке, еңбек пен зейінділікке, өнер – білімге баулуды көздейді. Ол ел жұртқа қажет білім  мен өнерді игерудің  төте жолы тұрақты мектептер арқылы жүзеге асады деп санады. Ы. Алтынсарин қызметінде балаларды оқыту  мен  тәрбиелеу жұмысы ерекше орын алады. Мектептегі оқыту  мен тәрбие процесін  жүргізуші мұғалім деп  таниды.Ы.Алтынсарин надандықтың зиянын, ғалымның қоғамдық маңызын түсіндіреді. Бұл әсіресе  «Талаптың пайдасы» т. б. әңгімелерімен көрінеді.

Шығармаларында оның өнерге деген ықылас – ілтипаты анық байқалады. Өзінің өлеңдері  мен әңгімелері арқылы жастарды  табиғаттың әсемдігін , адам сезімін қабылдап, түсіне білуге тәрбиелейді, оның өлеңдері  мен ғибрат әңгімелері жас ұрпақты тәрбиелеу  мен оқытуда  күні бүгінге дейін  өз маңызын жойған жоқ. Ол аймақта мектептер  мен кәсіптік  училищелер ашу арқылы жалпы және  кәсіптік білім беру ісінің негізін қалады.

Əрбір ұлы дəуірде тарих пен мəдениеттің, білім мен ғылымның қоғам дамуына

өзгерістер əкеліп ықпал еткен тарихи тұлғалар аз болмаған. Осындай тарихи тұлғалардың бірі – қазақ даласында білімнің əртүрлі бағыттары бойынша білім беретін алғашқы зайырлы мектептердің негізін қалаған ағартушы ғалым, ұстаз Ы.Алтынсарин.

Ыбырай Алтынсарин өз заманында саяси-экономикалық, мəдени-əлеуметтік құбылыстар жағдайында үздіксіз тəрбие, оқыту жəне білім беру мəселелеріне қатысты көзқарастарын баяндайтын публицистикалық мақалалары, оқу-əдістемелік құралдары мен ағартушы ғалымның өз заманындағы ғалымдармен, ағарту саласына үлес қосқан атақты тұлғалармен, рухани достарымен, мұғалімдермен сыр шерткен хаттары қазіргі дəуірде тарихи мəні зор, өзектілігін жоймаған мəдени құндылық болып отыр. Ғалымның өз қолымен жазылған қызметтік іс-қағаздар, қазақ даласында мектеп ісін жолға қою туралы ұсыныстар, сын-ескертпелер мен ресми хаттар, ғылыми шығармалар мен еңбектер елімізде ресми мектептердің қалыптасып дамуынан тарихи нақты ақпараттар бере отырып, Ы.Алтынсариннің үздіксіз білім беру жүйесінің іргетасын заманауи мектептердің бағыттарымен қалағандығын көрсетеді.

ХІХ ғасырдың екінші жартысы мен ХХ ғасырдың бас кезіндегі демократиялық бағыттағы қазақ зиялыларының  ең ірі , ең беделді көшбасшысы  қазақ ғылымы мен мәдениеті, оқу тәрбие ісі  тарихына сіңірген орасан зор еңбектерінің  тарихтан өшпес орын алатынын бүгінгі демократия мен әділеттілік салтанат құрған дәуірде өмір шыңдығы дәлелдеп отыр.

ХХІ ғасырда білім сапасы  жалпыға ортақ, рухани – этикалық басымдылық негізінің мән құраушылық және шығармашыл, жаңашыл сипатына ие, сонымен қатар ғылыми негізде шынайы құрылған, сан қырлы , адамзат пен мемлекеттің  мәдени ескерткіштеріне сай негізделген, этномәдени , әлеуметтік – кәсіптік  және конфессионалды топтардың жан – жақты қажеттіліктерін, сондай – ақ жеке тұлғалардың рухани сұраныстарын  қанағаттандыруға бағытталған  болуы  қажет.

Ы.Алтынсарин халықшыл педагог, бұрынғы қазақ даласындағы білім беруден мүлдем басқа сара жол салғанын байқаймыз. Сол сара жолмен бүгінгі жас буын да білім алуды.

**Мектеп ашумен бірге мұндағы оқушылар үшін оқулықтар жазу ісін де қолға алды.**

Ыбырай Алтынсарин - қазақтың тұңғыш бұқарашыл педагогикасын, халықтық мектептерін негіздеуші. Өзінің дидактикалық көзқарасынан ол  — ұлы ағартушылардың озық идеяларына сүйенген, бұқарашыл педагогикасын жаңа жағдайда іске асырған ізгі ниетті адам. Белинский, Добролюбов, Чернышевскийлердің озық идеялары, ағартушылық, педагогтік оқулары Ыбырай жүрегінен нық орын тепті. Ушинский, Толстой,  Паульсон сияқты даңқты педагогтерді ұстаз тұтты. Ыбырай осындай ұлы адамдардан тәлім алып өсті.

Бұл кітаптар орыс графикасына негізделген, өйткені осыған дейін жазылған кітаптардың дені татар тілінде және араб, парсы тілдерінен енген сөздер көп болғандықтан мектеп жасындағы балаларға сай емес еді.

**Ыбырай Алтынсарин жазған “Қазақ хрестоматиясы”**1879 жылы яғни 142 жыл бұрын жазылған бұл оқулық Орынбор қаласында жарияланған. Орыс әліпбиіне негіздеп жазған, бұған дейінгі қазақ кітаптары татар тілінде шығарылып, арап, парсы сөздерінің араласуымен жазылған әрі оқушыға түсініксіз болған. Ыбырай Алтынсариннің өз сөзімен алғанда: “... Азия халықтарының ешбірінде жоқ екенін еске алып, біз мұндай жетекші оқу құралдарын жақын жердегі орыс тілінен іздеуге мәжбүр болдық; сондықтан шығарғалы отырған кітабымыз көздеген мақсатына сәйкес болып, орыстың ғылыми және жалпы пайдалы кітаптарына тікелей жол салып беру үшін, осы кітабымызды орыс әрпімен бастырғанды жөн көрдік”- дейді. Шынында да осы кітап негізінде оқушыларға арналған оқулықтар шыға бастады. Бұл кітаптағы шығармалардың адамгершілік, еңбексүйгіштік, әдептілік пен инабаттылық , зейінділік пен зеректік, ата-ана, ел мен жұртқа деген сүйіспеншілік, құрмет идеялары ескірмейтін асыл мұра. Сан мәрте жаңалап басылған кітап әр кезеңнің оқырманына түсінікті жазумен басылуда. Еліміздің рухани алтын қорындағы әдеби мұра болып саналады” делінген 2007 жылы “Білім” баспасынан шығарылған “Қазақ хрестоматиясы” кітабында. Мұнда әл-Фараби атындағы Қазақ ұлттық университетінің ғылыми қызметкерлері.

Кітаптың ішінде Ы.Алтынсариннің өнер білімге шақыратын, табиғат туралы өлеңдері бар, олар бастауыш сынып оқушыларына мазмұны жағынант үсінуге жеңіл, әрі жаттауға оңай. Аударма әңгімелер, Ыбырайдың өзінің де жазған әңгімелері бар, мақал-мәтелдер де жазылған. Тәрбиелік мағынасы балаларды әңбексүйгіштікке, адалдыққа, мейірімділікке бастайды. Бүгінгі білім бағдарламасы да оқу материалдарының оқушының жас ерекшелігіне сай болуын талап етеді. Бүгінгі күнмен сабақтастығы да осында.

Ыбырай Алтынсарин өз мақалаларында жерді пайдалану, қазақтардың отырықшылыққа көшуі, т.б. мәелелерді көтерді. Ресей империясының қазақ даласын отарлау, қазақ еңбекшілерінің шұрайлы жерлерін мемлекет қорына тартып алу, жөніндегі заң жобасына 1880 жылы «Оренбургский листок» газетінде өз наразылығын білдірді. Этнографиялық очеректер де жазды. Мұнда қазақы салт – дәстүрлер адам өліміне қатысты ғұрыптарды, құда түсу дәстүрін егжей – тегжейлі баяндады. Ағартушы жаңа дәуірдегі қазақ әдебиетінің қалыптасуына қомақты үлес қосты. Ол қазақ жастарын, ең алдымен оқу, өнер, білім, техниканы игеруге шақырды. Ыбырай Алтынсарин оқу, білімнің тек ізденіс, еңбекпен табылатындығына мән берді.

 Бүгінгі күнгі жаңартылған білім берудің де алға қойған қағидасының бірі баланы мәжбүрлі емес, білім алуға қызықтыру арқылы білімге деген уәжін арттыру арқылы оқушыны құзыретті тұлғаға айналдыру. Ыбырай балаларға сабақты өте қызықты түсінікті етіп беруге тырысты. Нәтижесінде молдадан сабақ алған балалар бір жылда әзер хат таныса, Ыбырай оқытқан балалар небәрі үш айда оқи алатын, орысша, татарша жаза білетін болды.

Сонымен Ыбырай  өзінің бүкіл саналы өмірін қазақ халқының жаңа  буынын тәрбиелеп, олардың озық мәдениетті  елдерден үлгі ала отырып, білімді де саналы азамат болып жетілуіне  айтарлықтай үлкен үлес  қосты.

Жеке  тұлғаны оқу мен өнерге , мәдениетке, адамгершілікке  тәрбиелеуде  Ы.Алтынсарин аса  бағалы, бай  қор – қазақ  фольклорына ерекше   назар аударды. Бұдан  ұлы  ағартушының істеген  ісінен, шығармаларынан  бала  тұрғысынан қалыптастыру мен  тәрбиелеуде қазақ  отбасының тәлім  аларлық  ең  жақсы  дәстүрлеріне жоғары  баға  бергендігін  көреміз.

**Қорытынды**

Сонымен, Ыбырай Алтынсариннің еңбектерін зерделеу барысында техникалық,ауыл шаруашылық жəне əйелдер мектептерін ашудағы көтерген мəселелері де үздіксізбілім беру жүйесінде маңыздылығын көрсетеді: Біріншіден, қазақ халқының жаңа білімді алуда сауат ашуды əліппеден басталуы қажет екендігін көрсетуі. Бұл бастауыш қазақ-орыс мектептерінде əліппенің болуы жас ұрпақ үшін маңызды құндылық екендігінайқындайды; Екіншіден, империяның жеке бөлімдерін бір-бірімен жақындастыруда халықтың өз ортасында ашылған мектептерде орыс тілін оқытудың қажеттілігін негіздеуі.Бұл қазақ жастары үшін орыс тілі мен жазуын білім алу аясын кеңейтудің тілі ретіндеоқып-үйренуде халықтың экономикалық-əлеметтік тұрмысына пайдалы ықпалын тигізеді; Үшіншіден, Қазан университетіндегі жеңілдіктер туралы зерделеуі. Бұл қазақтарғажоғары білім алуда болашақ үшін кəсіби білімнің үздіксіз білім берудегі маңыздылығын көрсетті.

Сонымен Ыбырай Алтынсарин дəуіріндегі үздіксіз білім берудің маңызды мəселелеріқазіргі уақытта да кəсіби сабақтастықты нақтылай түседі .

Үздіксіз білім берудің маңызды мəселелерінің заманауи сабақтастығы «Егер білім алушы бірдеңені түсінбейтін болса, онда педагог оларды кінəлауға тиісті емес, оларға түсіндіре алмай отырған өзін кінəлауға тиіс», – деп Ы. Алтынсарин өз заманында тұжырымдаған нақыл сөзі «маман», «білім алушы», «педагог» ұғымдарының өзара тығыз байланысын көрсетеді.

Ыбырай Алтынсариннің мектебінде оқушылар болашақта екіжүзді парақор болып шықпасын деп, адамгершілік тәрбиесіне баса көңіл бөлінді. Бұл мәселе бүгінгі күннің де мектептерінің алдында тұрған мақсат. “Мектеп - қазақтарға білім берудің басты құралы. Біздің барлық үмітіміз, қазақ халқының келешегі осында, тек осы мектепте ғана”,-делінген.

Қоғамның заңды тіршілік  етуі  тек  қана халықтың ағартушылық  деңгейі  қоғамдық  және  дара  санының  дамуы  арқылы   мүмкін  болатынын тарихи іс  тәжірибе  көрсетіп  отыр.Әлемдік  деңгейдегі барлық  құқықтық  мемлекеттерде азаматтық  қоғам ғасырлар  бойы  жинақталған   құндылықтар негізінде қалыптасқаны  белгілі.

Сондықтан да , Елбасы Нұрсұлтан Әбішұлының  «Тарихты танып зерделеу керек, тарихты таразылау керек, сонда тағдырыңды, бүгінгі тұрпатыңды  танисың, келешегіңді бағдарлайсың, алдағы жүрер жолыңның  сілемін  табасың»  деген сөздерінде  тарихтың шексіз  тағылымы да  ақиқаттың құдіретті  мейлінше айқындала түседі.

**Қолданылған әдебиеттер:**

1. Қазақ хрестоматиясы , 2007ж., “Білім” баспасы

2. Әлемдік педагогикалық ой-сана, 10 том, “Таймас” баспа үйі, 2010ж.

3. Қазақ әдебиеті 9-сынып “Мектеп” баспасы 2013ж.